24મી જુલાઈ 1992ના રોજ યોજાયેલી દસમી ચૂંટણીમાં કુલ ચાર (4) ઉમેદવારો ઊભા રહ્યા હતા. એટલે કે આગલી ચૂંટણી કરતાં એક વધુ. કુલ 10,26,188 મત મૂલ્ય ધરાવતી આ ચૂંટણીમાં રામ જેઠમલાણી (અપક્ષ, 2704), કાકા જોગિન્દર સિંહ ઉર્ફે ધરતીપકડ (અપક્ષ, 1135) અને જી.જી. સ્વેલ / G.G. Swell (અપક્ષ, મેઘાલય, 346485) વિરૂદ્ધ ડૉ. શંકર દયાલ શર્મા (કોંગ્રેસ, મધ્ય પ્રદેશ)ને 6,75,864 મત મળ્યા. ઉપરાષ્ટ્રપતિપદે કાર્યરત શંકર દયાલ શર્મા / Dr. Shankar Dayal Sharma વિજેતા જાહેર થયા અને દેશના નવમા રાષ્ટ્રપતિપદે બિરાજ્યા. પોતાની પેંગ્વીન જેવી ડગુમગુ ચાલ માટે શર્માજી જાણીતા બન્યા. એક સમારંભ દરમ્યાન આ રીતે ચાલતાં ચાલતાં તે ભફ્ફ દઈને બેસી પડ્યા ત્યારે આ ઘટના થકી તે અખબારોમાં ચમક્યા હતા. સ્વ. હસમુખ ગાંધીએ / Hasmukh Gandhi ત્યારે ‘સમકાલીન’માં / Samkaleen Daily આઠ કોલમનું હેડીંગ બાંધતાં લખેલું: “રાષ્ટ્રપતિ ભપ્પ થઈ ગયા.” તેમનો ભત્રીજો મનુ શર્મા જેસિકા લાલ હત્યા કેસમાં સંડોવાયો હોવાનું બહાર આવતાં ફરી એક વાર શર્માજી સમાચારોમાં ચમક્યા હતા. ત્યારે તે પદ પર નહોતા.